**Te așteptam**

*Necorupb*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Te așteptam în mica gară,

speram să vii dintr-un trecut

lăsat de mine întâia oară

captiv în primul tren pierdut.

Era un tren venit spre seară

dintr-un ținut necunoscut,

nici nu oprea, de fapt, în gară,

dar l-aștetam, că n-am știut.

Rămas până târziu afară,

băteam peronul abătut,

cânta departe o fanfară

și dintr-odată am văzut

că umbra ta trecea prin gară

dar într-o clipă-a dispărut.

Cânta departe o fanfară,

băteam peronul abătut,

bemolii alergau prin gară,

erai numai un vis pierdut!